text: [{"text_idx": "#000000", "text": "Estudyante sa Pototan naglisensya sa klase agud mag-obra sa poultry farm para may ibakal sang bulong sang iya iloy"}, {"text_idx": "#000008", "text": "ILOILO \u2014 Nasapwan ang bangkay sang lalaki nga ginhal-id sa kilid sang karsada sa Brgy. Qui-anan, San Joaquin kaina sang aga, Hunyo 3."}, {"text_idx": "#000009", "text": "Naputos sang garbage bag ang ulo sang biktima nga wala pa ma-identify."}, {"text_idx": "#000011", "text": "Sa initial nga imbestigasyon sang SOCO suno sa pulis, wala sang nakita nga pilas sa biktima magluwas lang sa strangulation marks."}, {"text_idx": "#000012", "text": "Ginsaysay ni alyas Ed, ang una nga nakakita sa biktima, nga padulong siya sa iya uma agud mag-ubra na kuntani sang nalabayan ang bangkay."}, {"text_idx": "#000013", "text": "Wala man sang may nabatian nga lupok ang mga residente sa palibot apang sa dugang nga pagpangusisa, may nakabati suno kay Sandig nga daw may ginhaboy sa area pasado las-4 sa kaagahon."}, {"text_idx": "#000014", "text": "Isa ka metro lang ang distansya sang lawas halin sa kilid sang dalan."}, {"text_idx": "#000015", "text": "May tribal tattoo sa wala nga abaga kag tattoo sang damang sa tuo nga abaga ang biktima. May yara man tattoo sa likod kag rose tattoo sa wala nga tiil."}, {"text_idx": "#000020", "text": "ILOILO \u2013 Luyag nga buligan sang 14-anyos nga solterito ang iya nagamasakit nga iloy rason nga naglisensiya siya nga ma-absent..."}]